Document ID: /roh_data/filtered/fineweb-2-filterrobots_roh.jsonl.gz/47692

Svizra - La Svizra reagescha sensibel sin la midada dal clima
Dapli inundaziuns, chaliras, stgarsezza dad aura durant la stad ed adina dapli parasits. Cun questas consequenzas sto la Svizra quintar pervi da la midada dal clima. Quai resorta d'in rapport dal forum ProClim da l'academia da las scienzas natiralas da la Svizra.
En Svizra sent'ins zunt bain la midada dal clima. Dapi il 1850 è la media da la temperatura annuala creschida per 1,8°. Quai è il dubel da la media globala. Las consequenzas èn gia da sentir: Ils glatschers lieuan. Il cunfin da naiv s'auza. I dat pli savens aura extrema sco chalira, plievgia intensiva u inundaziuns.